آوروپا بیرلیگی سپتامبر آیینا قدر اوکراینا اوچون تخمینن 8 میلیارد یورو دگرینده داها بیر مالیه پاکتی حاضیرلاماق نیتینده‌دیر.
بو باره‌ده آلمانیا حکومتینده‌کی منبع بیلدیریب.
پاکتین بیر حیسه‌سی قایتاریلماسینا احتیاج اولمایان یاردیم لاردان، دیگر حیسه‌سی ایسه وام لاردان عبارت اولا‌جاق.
می آییندا G-7 مالیه لیدئرلری اساساً امریکا-دان اوکراینایا 9،5 میلیارد دو‌لارلیق یئنی یاردیم حاقیندا راضیلیغا گلیب‌لر. آلمانیا آرتیق اؤددیگی می پاکتینه 1 میلیارد یورو تحفه وئریب.
آلمانیانین دا یئنی یاردیم پاکتینه تحفه وئرجگینی سؤیله‌ین منبع، ایتالیا و فرانسا کیمی دیگر آوروپا بیرلیگی اؤلکه‌لری‌نین هله‌لیک بی طرف قالدیغینی و برلین-ین بو مؤوضوع دا آوروپا‌لی طرفداش‌لاری و آوروپا کمیسیونو ایله سیخ علاقه ساخلادیغینی سؤیله‌ییب.
تقدیم اولونان یاردیم اوکراینا حکومتی‌نین بودجه‌سینی دستکلمه‌لی‌دیر، حربی، اینسانی و یئنی‌دن قورما یاردیمی ایسه دیگر منبع‌لردن مالیه‌لش‌دیریله‌جک.
بو هفته‌نین اولینده اوکراینا پرزیدنتی ولودیمیر زلنسکی دؤولت بودجه‌سی‌نین کسیری‌نین آیدا 5 میلیارد دو‌لار اولدوغونو بیلدیریب.
